ग्लोबल कम्युनिकेशन एजेंसी BCW द्वारा की गई 'Twiplomacy' नाम की एक स्टडी में टि्वटर पर मौजूद 2018 के सबसे प्रभावशाली लोगों की लिस्ट जारी की गई है। यह लिस्ट मूल रूप से टि्वटर पर इन लोगों के फॉलोअर्स की संख्या, उनके प्रभाव और एक्टिविटी के आधार पर बनाई गई है। इसके मुताबिक भारत की विदेश मंत्री सुषमा स्वराज 11 मिलियन फॉलोअर्स के साथ ना सिर्फ दुनिया की सबसे ज्यादा फॉलो की जाने वाली फीमेल वर्ल्ड लीडर है, बल्कि सुषमा स्वराज सबसे ज्यादा फॉलोअर्स के साथ दुनिया भर के तमाम विदेश मंत्रियों की लिस्ट में भी नंबर एक पर हैं। बता दें कि BCW द्वारा की गई इस स्टडी में दुनिया भर की तमाम सरकारों के प्रमुख और विदेश मंत्रियों के 951 टि्वटर अकाउंट को साल भर तक एनालाइज किया गया। मई 2017 से मई 2018 के दौरान इन लोगों के टि्वटर अकाउंट्स और Crowdtangle.com से लिए गए तमाम डेटा को मिलाकर यह आंकड़े और लिस्ट जारी की गई है। बता दें कि Crowdtangle दुनिया का प्रमुख कंटेंट डिस्‍कवरी और सोशल मॉनिटरिंग प्लेटफॉर्म है।